Годо, Антуан
Антуа́н Годо́  (; райгуырдис 1605 азы 24 сентябры, Дрёйы — амардис 1672 азы 21 апрелы, Вансы) уыдис францаг поэт æмæ дины кусæг, уыдис Францаг академийы фыццаг уæнгтæй иу.

Цардафыст æмæ сфæлдыстад 
Францаг æвзаджы дзырдуатыл куыстыты уæлдай Годо фыста галантон æмдзæвгæтæ. Конрары æмбал æмæ тугхæстæг уæвгæйæ, уый арæх-иу бауайаг уыд, популярон кæм уыдис, уыцы Рамбуйейы салонмæ. Уым ын радтой фæсном «Nain de Julie» (Юлияйы карлик). 1636-æм азы Ришельё йæ снысан кодта Грасы епископæй, æмæ уæдæй фæстæмæ мадригалты бæсты фыссын райдыдта псаломтæ.

Сфæлдыстады ахадындзинад 
Годо æгас ма уыдис, афтæ йæ ном уыдис хъуыстгонд, фæлæ францаг литературæйы манерджын салонон поэзийы культ куы фæцис, уæд йе сфæлдыстады популярондзинад бамынæг ис. Ныртæккæ йæ æмдзæвгæтæ цымыдисаг сты æрмæст литературæйы историктæн. Годо æмæ йе ’мсис æмбæлтты стилыл арæхстджынæй фæхудтис цыргъзонд Сент-Эвремон йæ уацмыс «Академистты комеди»-йы.

Уацмыстæ 
 «Oeuvres poétiques» (1660–63),
 «Paraphrase des épîtres canoniques» (1640),
 «Discours sur les oeuvres de Malherbe» (1629)

æмæ æндæртæ.

Фиппаинæгтæ 

Францаг поэттæ
Францы поэттæ
Францаг академийы уæнгтæ